CELEX: C2005/182/41
Language: et
Date: 2005-07-23 00:00:00
Title: Kohtuasi C-128/05: Euroopa Ühenduste Komisjoni 18. märtsi 2005. aasta hagi Austria Vabariigi vastu

23.7.2005   
            
            
               ET
            
            
               Euroopa Liidu Teataja
            
            
               C 182/21
            
         Euroopa Ühenduste Komisjoni 18. märtsi 2005. aasta hagi Austria Vabariigi vastu
   (Kohtuasi C-128/05)
   (2005/C 182/41)
   Kohtumenetluse keel: saksa
   Euroopa Ühenduste Komisjon esitas 18. märtsil 2005 Euroopa Ühenduste Kohtule hagi Austria Vabariigi vastu. Hageja esindaja on Dimitris Triantafyllou, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               Tuvastada, et kuna Austrias võimaldati reisijate veoga tegelevatel mitteresidentidest maksukohustuslastel jätta seal maksudeklaratsioonid esitamata, ning mitte maksta käibemaksu netosummat juhul, kui nende aastane käive Austrias jääb alla 22 000 euro, siis käesoleval juhul lähtudes sellest, et võlgnetava käibemaksu summa on võrdne mahaarvatava käibemaksu suurusega ja lihtsustatud skeemi rakendatakse seetõttu, et Austrias ei ole arvetel või nende asemel esitatavatel dokumentidel näidatud käibemaksu suurust, on Austria Vabariik on rikkunud nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas (1), artiklitest 2, 6, artikli 9 lõike 2 punktist b ja artiklitest 17, 18 ning artikli 22 lõigetest 3-5 tulenevaid kohustusi.
            
         
               —
            
            
               Jätta kohtukulud hageja kanda.
            
         Õiguslikud alused ja peamised argumendid
   Teise liikmesriigi või kolmanda riigi residentidest maksukohustuslaste suhtes, kes tegelevad piiriülese reisijateveoga, kehtib Austrias alates 1. aprillist 2002. aastal lihtsustatud skeem. See võimaldab nendel maksukohustuslastel, kelle aastane käive Austrias on alla 22 000 euro, mitte esitada tuludeklaratsiooni ja mitte maksta käibemaksu netosummat. Skeemi puhul lähtutakse sellest, et sellisel juhul on võlgnetava ja mahaarvatava käibemaksu summad võrdsed. Samal ajal ei tohi seda lihtsustatud skeemi kasutavad maksukohustuslased, näidata Austria käibemaksu oma arvetel või nende asemel esitatavatel dokumentidel.
   Selline kord ei ole kooskõlas ei nõukogu 17. mai 1977. aasta kuuenda direktiiviga 77/388/EMÜ (edaspidi kuues käibemaksu direktiiv) ega ka mitte nõukogu 19. mai 2001. aasta otsusega 2001/242/EÜ.
   Komisjon möönab, et kuues käibemaksu direktiiv tegelikult võimaldab kindla maksumääraga skeeme väikeettevõtjatele, kelle käive Austria õigusnormides kehtestatud mõiste “väikeettevõtja” kohaselt jääb Austrias alla 22 000 euro, mis aga ei vasta ühenduse õiguse mõistele “väikeettevõtja”. Lisaks ei ole tõendatud, et Austria kindla maksumääraga skeemide kasutamine ei too endaga kaasa maksu vähenemist, mis lihtsustatud skeemi kasutamisel ületab kuuenda direktiivi artikli 24 lõikes 1 lubatava määra. Muudest arvestamise-, tulude deklareerimise- ja arvestuse pidamise kohustustest vabastamine kujutab endast üleliigse lihtsustamise formaalset aspekti.
   Komisjon väidab, et vaidlustatud Austria õigusnormistik ei ole aktsepteeritav ka eelnimetatud nõukogu otsuse alusel. See otsus volitab Austriat, erandina kuuenda direktiivi artiklist 11, küll ajavahemikul 01.01.2001 kuni 31.12.2005 maksustama piiriülest reisijatevedu, mida teostavad Austria mitteresidentidest maksukohustuslased Austrias mitteregistreeritud mootorsõidukitega, kuid see erand on otseselt seotud tingimusega, et Austrias läbitud vahemaa maksustatakse isikute arvu ja läbitud kilomeetrite alusel arvestatud keskmise maksumääraga.
   
      (1)  EÜT 1977 L 145, lk 1.